In sy skok en ontsteltenis het hy gevlug. Hy het dodelik moeg en siek geword en was op die punt om te sterf. In sy depressie het hy gedink: Hierdie mense het die mag om my te vernietig; ek is soos ’n wurm: magteloos, onveilig, waardeloos, hopeloos; en God is afwesig.
Jesus is intens gedruk deur mense en Satan. Sy grootste druk was egter aan die kruis toe God Hom intensief en volledig gestraf het vir vir die sondes van die gelowiges. Aan die kruis het Hy nie bloot verlate GEVOEL van God nie ... Hy IS deur God verlaat. Hy het die harde werklikheid van die hel trotseer: geestelike en liggaamlike dood! Hy het egter die dood, sonde, Satan en lyding oorwin omdat Hyself ook God is.